OBJAVA ZA MEDIJE

**Studenti 11 hrvatskih fakulteta zajedno organiziraju najveće STEM događanje godine**

Više od 100 studenata volontera s 11 hrvatskih STEM-usmjerenih fakulteta i sveučilišnih odjela stvorilo je **STEM Games -** međunarodno studentsko STEM natjecanje u znanju i sportu. Ovo događanje održava se po prvi puta u Europi, **u Poreču od 8. do 13. svibnja 2018**. Više od **tisuću natjecatelja** STEM Gamesa očekuje natjecanja u znanju i sportu te edukativni i zabavni program.

Sudjelujući u natjecanju i ostalim edukativnim i zabavnim aktivnostima, studenti će upoznati kolege sa srodnih fakulteta te imati priliku razmijeniti znanja i iskustava. Cilj STEM Gamesa je poticanje interdisciplinarnosti, pružanje prilike za odmjeravanje znanja, poticanje i promocija sveučilišnoga sporta kao i zdravoga načina života.

Generalna tema STEM Gamesa 2018 je **NextGen Society** kojom se pred natjecatelje stavlja izazov promišljanja o svemu što budućnost i razvoj tehnologije donosi i na koji će način tehnološki napredak promijeniti društvo u kojem živimo.

U natjecanju iz područja **znanja** studenti će se natjecati u četiri STEM Games Arene (**Science** Arena, **Technology** Arena, **Engineering** Arena i **Mathemathics** Arena) u kojima će se rješavati problemski zadaci u specifičnim poljima znanja. One obuhvaćaju koncept timskoga trodnevnoga natjecanja u kojemu studenti primjenjuju stečeno znanje pri rješavanju inženjerskih problema. U svakoj se Areni studenti bave podtemom kojom je definiran specifičan problem stavljen pred studente, a povezan je s generalnom temom.

**Sportska natjecanja** na STEM Gamesima održat će se u devet sportova. Natjecanja će biti održana u muškoj i ženskoj kategoriji te kao pojedinačna i/ili ekipna.

Studente se sudjelovanjem u sportskome dijelu natjecanja STEM Gamesa potiče na razvoj natjecateljskoga duha, primjenu načela pravedne igre te bavljenje sportom.

Uz odmjeravanje snaga u znanju i sportskim disciplinama, sudionici STEM Gamesa imat će priliku dodatno se educirati da bi bili u korak s trenutnim zbivanjima i trendovima u svome području. Edukativnim predavanjima, radionicama te demonstracijama projekata studenti će se upoznavati sa stanjem znanosti, inženjerstva i poduzetništva STEM zajednice. Time ovaj događaj postaje više od natjecanja - **edukativni program** čini Gamese festivalom znanosti i inženjerstva.

Studentski život kombinacija je učenja, rada, upoznavanja novih ljudi i zabave. **Zabave** neće nedostajati ni na STEM Gamesima. Osim u samome sportskome i znanstvenome dijelu natjecanja, svoj timski duh i umijeće studenti će moći pokazati i u kvizu općega znanja, beer pongu, društvenim i kartaškim igrama, a svoje motoričke i strateške sposobnosti u natjecateljskom igranju video igara (eSports). Kako noći ne bi bile duge i dosadne, pripremamo set tuluma i glazbe, a za one najhrabrije, karaoke.

Više o STEM Gamesima možete doznati na našoj [web](https://stemgames.hr/) i [Facebook](https://www.facebook.com/stemgameshr/?ref=br_rs) stranici.

Fakulteti koji sudjeluju u organizaciji STEM Gamesa:

* FER - Sveučilište u Zagrebu Fakultet elektrotehnike i računarstva (University of Zagreb, Faculty of Electrical Engineering and Computing) - [www.fer.unizg.hr](http://www.fer.unizg.hr)
* FOI - Sveučilište u Zagrebu, Fakultet organizacije i informatike (University of Zagreb, Faculty of Organization and Informatics) - [www.foi.unizg.hr](http://www.foi.unizg.hr)
* FERIT - Sveučilište Josipa Jurja Strossmayera Osijek, Fakultet elektrotehnike, računarstva i informacijskih tehnologija Osijek (Josip Juraj Strossmayer University Osijek, Faculty of electrical engineering, computer science and information technology Osijek) - <https://www.ferit.unios.hr/>
* TVZ - Tehničko Veleučilište u Zagrebu (Zagreb University of Applied Sciences) - <https://www.tvz.hr/>
* FESB - Sveučilište u Splitu, Fakultet elektrotehnike, strojarstva i brodogradnje (University of Split, Faculty of Electrical engineering, Mechanical engineering and Naval architecture) - <https://www.fesb.unist.hr/>
* RITEH - Sveučilište u Rijeci, Tehnički fakultet (University of Rijeka, Faculty of Engineering) - http://www.riteh.uniri.hr/
* PMF - Sveučilište u Zagrebu, Prirodoslovno-matematički fakultet (University of Zagreb, Faculty of Science) - [www.pmf.unizg.hr](http://www.pmf.unizg.hr)
* FSB - Sveučilište u Zagrebu, Fakultet strojarstva i brodogradnje (University of Zagreb, Faculty of mechanical engineering and naval architecture) - <https://www.fsb.unizg.hr/>
* PMF - Sveučilište u Splitu, Prirodoslovno-matematički fakultet (University of Split, Faculty of Science) - <http://www.pmfst.unist.hr/>
* ODJELI - Sveučilište u Rijeci, Sveučilišni odjeli (University of Rijeka, Department of Physics, Biotechnology, Mathematics, Informatics) - <http://www.uniri.hr/>
* SFSB - Sveučilište Josipa Jurja Strossmayera u Osijeku, Strojarski Fakultet u Slavonskom Brodu (Josip Juraj Strossmayer University Osijek, Mechanical Engineering Faculty in Slavonski Brod) - <http://www.sfsb.unios.hr>

**Kontakt:**

Nika Marin

Odnosi s medijima, STEM Games

[nika.marin@stemgames.hr](mailto:nika.marin@stemgames.hr)

095 571 6981